Kirkens SOS

Kirkens SOS i Norge er en nasjonal krisetjeneste på telefon og internett. Kirkens SOS mottok  henvendelser i 2024.

Sammenslutningen består av 11 selvstendige SOS-sentre rundt i Norge, samt Landssekretariatet i Oslo og Kirkens SOS Digital. SOS-telefonen og meldingstjenesten er døgnåpen. Til sammen bemannes SOS-telefon, melding og chat av opp mot 1000 frivillige medarbeidere. Både innringer og frivillig medarbeider opptrer anonymt. Kirkens SOS skal være til stede for mennesker i følelsesmessig- og eksistensiell krise som trenger noen å prate med - og er samtidig et selvmordsforebyggende lavterskeltilbud. Tjenesten mottar også henvendelser på teksttelefon for døve. Kirkens SOS har også egen linje til Forsvaret kalt "Grønn linje". Telefonen betjenes av frivillig personell fra Kirkens SOS som har trening i å snakke med mennesker som er i en vanskelig situasjon, og som har jevnlig opplæring om Forsvaret. Alle norske fengsler har fra 1. juni 2025 tilgang til Kirkens SOS døgnåpne krisetelefon.

 Historikk 

 Etableringen 
Kirkens SOS ble opprettet av Oslo Bymisjon i 1974, og skulle erstatte en hjelpetelefon kalt Kirkens Nattjeneste som hadde blitt startet i Oslo i 1958 av Oslo Indremisjon. Kirkens Nattjeneste hadde blitt betjent av om lag 90 prester, men da Kirkens SOS startet opp var siktemålet at det ikke bare var prester som skulle ta imot henvendelser fra innringerne. Etter bare få måneders drift i Oslo kom det ønsker fra andre bispedømmer om tilsvarende hjelpetelefoner der, og i september 1974 deltok representanter fra samtlige bispedømmer i en konferanse om behovet for å bygge ut tilbudet over hele landet. Et par år senere åpnet Agder bispedømmeråd et Kirkens SOS-senter i Kristiansand, og deretter ble det etablert lokale sentre i alle bispedømmene.

 Krisetelefon for minoriteter 
Krisetelefon for minoriteter ble etablert som et pilotprosjekt i regi av Kirkens SOS i Oslo i januar 2009, men prosjektet ble avviklet etter få år. Krisetelefonen var gratis og ble betjent på norsk og engelsk.

 Økonomi 
Kirkens SOS mottar statlig støtte via Helsedirektoratet, men er også avhengig av økonomisk støtte fra menigheter, bedrifter, stiftelser og privatpersoner.

 Se også 
 Kirkens Bymisjon
 Mental Helse

 Referanser 

Eksterne lenker



Kategori:Norske religiøse organisasjoner
Kategori:Norske humanitære organisasjoner
Kategori:Etableringer i 1958